อาวุธลับ ทำลายคู่ต่อสู้
นึกว่าแน่ ที่แท้ก็พอกัน,จากการที่กลุ่ม สามมิตร เปิดปฏิบัติการ พลังดูด ปรากฏว่ามีเสียงโจมตีกันกระหึ่ม ไม่ว่าจะเป็นเพื่อไทย หรือประชาธิปัตย์ซัดกันนัวไปเลย,ทว่ายิ่งถูกโจมตีก็ยังสำแดงพลังดูดให้ปรากฏ โดยเฉพาะในภาคอีสาน ซึ่งทำให้บรรยากาศเป็นไปอย่างคึกคักเพราะเป็นสนามเลือกตั้งใหญ่สุดของประเทศ มี ส.ส.มากที่สุด,ที่สำคัญคือ เป็นฐานเสียงสำคัญของพรรคเพื่อไทย ที่กวาด ส.ส.มาตลอด แถมยังมีมวลชนเสื้อแดงเป็นพลังทางการเมืองของ ทักษิณ อีกด้วย,ไม่ใช่ดูดอดีต ส.ส.เท่านั้น แต่ยังคืบคลานไปสู่แกนนำ นปช.อีกด้วย,แต่ล่าสุดก็มีข่าวความเคลื่อนไหวที่ส่งผลในทางการเมืองมากพอสมควร เมื่อ นคร มาฉิม อดีต ส.ส.พิษณุโลก เคยสังกัดพรรคประชาธิปัตย์มาก่อน แต่ตอนหลังได้ลาออกจากพรรคนี้ไปแล้ว,ก่อนหน้านี้ก็ไม่มีปัญหาอะไรเกิดขึ้น เพียงแต่มีข่าวกระเส็น กระสายว่ากำลังเตรียมตัวเข้าไปสังกัดพรรคเพื่อไทย,โดน พลังดูด เล็กๆจากเพื่อไทย,นั่นคงไม่เท่าไร เพียงแต่หยุดเสียงโจมตีจากพรรคเพื่อไทยได้บ้าง เพราะว่าแต่เขา อิเหนาเป็นเอง เท่ากับปิดปากไปโดยปริยาย,สถานการณ์อย่างนี้ถือว่าเจ๊ากันไป ไม่ใครดีใครชั่ว,แต่หากลับเป็นไปเช่นนั้นเพราะดันไปเกี่ยวโยงกับประชาธิปัตย์จนได้ เมื่อนายนครออกมาเปิดโปงพรรคเก่าที่เคยสังกัดจนแจ้งเกิดทางการเมืองมาได้,จำได้ว่า นายนครสมัยอยู่ประชาธิปัตย์เคยถูกมองว่าเป็น น้ำดี ในหมู่นักการเมืองด้วยกันและได้อภิปรายในสภาโจมตีนายทักษิณ ชินวัตร ซึ่งเป็นนายกฯแบบถึงลูกถึงคน,ไม่น่าเชื่อว่าจะคิดทำงานร่วมกันต่อไปได้,นายนครออกมาโจมตีประชาธิปัตย์แบบเปิดโปงด้วยข้อกล่าวหาสมคบคิดกับทหารล้มรัฐบาล ยิ่งลักษณ์ โยงไปถึงสถาบันตุลาการและองค์กรอิสระ,อ้างว่าเขาไม่ชอบเผด็จการทหาร ต้องการประชาธิปไตยแบบพรรคเพื่อไทย,เป็นการออกมาเปิดตัวที่กล่าวหาประชาธิปัตย์อย่างรุนแรง รวมถึงสถาบันอื่นซึ่งมีส่วนร่วมในบรรยากาศทางการเมืองขณะนั้น,อีกทั้งเปิดเผยด้วยว่า ได้รับการทาบทามจากเพื่อไทยให้เข้าไปร่วมงานการเมืองในอนาคตข้างหน้า,แน่นอนว่า ประชาธิปัตย์ โดนเข้าไปเต็มๆ,สร้างความไม่พอใจให้กับคนของประชาธิปัตย์ และกำลังจะหาทางฟ้องร้องเพราะได้รับความเสียหายแน่,อย่างน้อยๆก็ความพยายามที่จะเสนอหลักการ ไม่เอาเผด็จการทหาร เดินหน้าประชาธิปไตย แต่การที่นายนครเปิดโปงเช่นนี้เท่ากับเข้าเนื้อไปเต็มๆ,แบบว่า เนื้อไม่ได้กิน หนังไม่ได้รองนั่ง ด้วยซ้ำไป,ประเด็นสำคัญก็คือ พฤติกรรมอย่างที่นายนครออกมาแฉนั้น ข้อเท็จจริงเป็นอย่างไรน่าจะรู้กันดีอยู่แล้ว,แค่เรื่องการตั้งรัฐบาลในค่ายทหารก็ให้คำตอบแล้ว,สิ่งที่หลีกเลี่ยงไม่ได้ก็คือ คำถามที่ว่าการที่นายนครออกมาแฉอย่างนี้คงเพิ่มค่าตัวได้หลายเท่าแน่,เพราะนอกจากตีกระทบชิ่งทั้งทหารและประชาธิปัตย์แล้วยังสร้างแต้มต่อให้เพื่อไทยเพิ่มขึ้นมาอีกนิด,ถือว่าเป็น อาวุธลับ ทางการเมืองที่คุ้มค่าคุ้มราคายิ่ง.,สายล่อฟ้า
จากการที่กลุ่ม สามมิตร เปิดปฏิบัติการ พลังดูด ปรากฏว่ามีเสียงโจมตีกันกระหึ่ม ไม่ว่าจะเป็นเพื่อไทย หรือประชาธิปัตย์ซัดกันนัวไปเลย
กล้าได้กล้าเสีย,สายล่อฟ้า,อาวุธลับ,การเมือง,นคร มาฉิม